
«Ақтөбе қалалық мәслихатының аппараты» 
мемлекеттік мекемесі туралы
ЕРЕЖЕ

1-тарау. Жалпы ережелер

1. «Ақтөбе қалалық мәслихатының аппараты» мемлекеттік мекемесі (әрі қарай - «Ақтөбе қалалық мәслихатының аппараты» ММ) мәслихатты ұйымдастырушылық, құқықтық, материалдық-техникалық қамтамасыз ететін, депутаттарға олардың өкілеттігін іске асыруда көмек көрсететін Қазақстан Республикасының мемлекеттік органы болып табылады.
2. «Ақтөбе қалалық мәслихатының аппараты» ММ-нің ведомстволары жоқ.
3. «Ақтөбе қалалық мәслихатының аппараты» ММ өз қызметін Қазақстан Республикасының Конституциясына және заңдарына, Қазақстан Республикасы Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.
4. «Ақтөбе қалалық мәслихатының аппараты» ММ мемлекеттік мекеме ұйымдық-құқықтық нысанындағы заңды тұлға болып табылады, оның Қазақстан Республикасының Мемлекеттік Елтаңбасы бейнеленген мөрлері және атауы қазақ және орыс тілдерінде жазылған мөртабандары, белгіленген үлгідегі бланкілері, Қазақстан Республикасының заңнамасына сәйкес қазынашылық органдарында шоттары бар.
5. «Ақтөбе қалалық мәслихатының аппараты» ММ азаматтық-құқықтық қатынастарды өз атынан жасайды.
6. «Ақтөбе қалалық мәслихатының аппараты» ММ-не Қазақстан Республикасының заңнамасына сәйкес уәкілеттік берілген жағдайда ол мемлекеттің атынан азаматтық-құқықтық қатынастардың тарапы болуға құқылы.
7. «Ақтөбе қалалық мәслихатының аппараты» ММ өз құзыретінің мәселелері бойынша заңнамада белгіленген тәртіппен Ақтөбе қалалық мәслихаты хатшысының өкімдерімен ресімделетін шешімдер қабылдайды. 
8. «Ақтөбе қалалық мәслихатының аппараты» ММ-нің құрылымы мен штат санының лимиті Қазақстан Республикасының заңнамасына сәйкес бекітіледі.


9. Заңды тұлғаның орналасқан жері: Қазақстан Республикасы, Ақтөбе облысы, Ақтөбе қаласы, Алматы ауданы, Тахауи Ахтанов көшесі, 50 үйі, индекс 030000.
10. Осы ереже «Ақтөбе қалалық мәслихатының аппараты» ММ-нің құрылтай құжаты болып табылады.
11. «Ақтөбе қалалық мәслихатының аппараты» ММ қызметін қаржыландыру Қазақстан Республикасының заңнамасына сәйкес жергілікті бюджеттен жүзеге асырылады.
12. «Ақтөбе қалалық мәслихатының аппараты» ММ кәсіпкерлік субъектілерімен өкілеттіктері болып табылатын міндеттерді орындау тұрғысынан шарттық қарым-қатынас жасауға тыйым салынады.
Егер «Ақтөбе қалалық мәслихатының аппараты» ММ заңнамалық актілермен кіріс әкелетін қызметті жүзеге асыру құқығы берілсе, онда алынған кіріс, егер Қазақстан Республикасының заңнамасында өзгеше белгіленбесе, жергілікті бюджетке жіберіледі.

2-тарау. Мемлекеттік органның мақсаттары мен өкілеттіктері

13. Мақсаттары:
· Ақтөбе қалалық мәслихатының қызметін ақпараттық талдау, ұйымдастыру-құқықтық, құжаттық, материалдық-техникалық және басқа жағынан қамтамасыз ету. 
14. Өкілеттіктері:
1) құқықтары:
· қалалық мемлекеттік мекемелер қарамағындағы ақпараттарды пайдалануға;
· қалалық мәслихат аппаратының жұмысын жүргізуге қатысты мәселелер жөнінде мемлекеттік органдармен, басқа да ұйымдармен қызметтік хаттар алысуға;
· мәслихат шешімдері және қалалық мәслихат хатшысының өкімдерінің жобаларын мүдделі мемлекеттік органдармен келісімінің бар екенін бақылау және ол жоқ болған жағдайда келіскенге дейін тиісті жобаларды қайтаруға;
· мәслихат құзырынан тысқары мәселелер жөніндегі корреспонденцияны тиісті мемлекеттік органдарға қайтаруға;
· мәслихат шешімдерінің орындалуын тексеруді өткізуге қатысуға;
· Мемлекет басшысы, Үкімет актілерін, облыстық және қалалық мәслихаттардың шешімдерін орындамағаны немесе талапқа сәйкес орындамағаны үшін белгіленген заңнамалық тәртіпте немесе келісімдерімен қала әкімі тағайындаған мемлекеттік мекемелер мен жергілікті атқарушы органдар басшыларының жауапкершілігі жөнінде ұсыныстар жасайды;
2) міндеттері:
· өз құзыреті шегінде қалалық мәслихат регламентінің сақталуын қамтамасыз ету;
· қалалық мәслихаттың құзыретіне кіретін мәселелер бойынша лауазымды тұлғаларға және мемлекеттік органдарға консультативтік-әдістемелік, ақпараттық, ұйымдастырушылық-техникалық және өзге де көмек көрсету;
15. Функциялары:
· мәслихат сессияларын және оның қарауына ұсынылатын мәселелерді әзірлеу, сессиялар мен тұрақты комиссиялар отырыстарының хаттамаларын жазуды қамтамасыз ету;
· мәслихат депутаттарына олардың өз өкілеттерін іске асыруына көмектеседі, оларды қажетті ақпаратпен қамтамасыз етеді, мәслихат сессияларына, оның тұрақты комиссияларының және басқа органдардың, сайлау округтарының жұмысына қатысу үшін қызметтік міндеттерді орындаудан депутаттарды босатумен байланысты мәселелерді қарау;
· депутаттық сауалдар және депутаттық қатынастардың қаралуын бақылау;
· сайлаушылардың арыз-шағымдары және олар бойынша алынған шаралар жөнінде ақпараттар ұсыну;
· мәслихаттың жергілікті өзін-өзі басқару органдарымен өзара байланысын ұйымдастыру;
· тұрақты комиссиялар, мәслихаттың басқа да органдарының және депутаттық топтардың қызметін бақылау;
· мемлекеттік органдар, ұйымдар, жергілікті өзін-өзі басқару органдары және қоғамдық бірлестіктермен қарым-қатынаста мәслихаттан өкілдік ету;
· мәслихат шешімдерінің жариялануын қамтамасыз ету, оның орындалуын бақылауды жүзеге асыру;
· мәслихаттың іс-қағаздарын жүргізу, корреспонденцияларды қорыту, құжат айналымын талдау;
· қызметтік құжаттарды, хаттар мен арыздарды қарау, азаматтарды қабылдауды ұйымдастыру;
· соттарда мәслихаттың құқығы мен мүддесін қорғауда өкілдік ету, прокурорлық тыңдау актілерін қарау (мәслихат хатшысының тапсырмасы бойынша);
· Қазақстан Республикасының заңдарымен мәслихат аппаратына жүктелген басқа да функциялар мен міндеттер.

3-тарау. Мемлекеттік органның басшысының мәртебесі, өкілеттіктері

16. «Ақтөбе қалалық мәслихатының аппараты» ММ басқаруды мәслихат хатшысы жүзеге асырады, ол «Ақтөбе қалалық мәслихатының аппараты» ММ жүктелген міндеттердің орындалуына және оның өз өкілеттіктерін жүзеге асыруына дербес жауапты болады.
17. Мәслихат хатшысын мәслихат сессиясында депутаттардың арасынан ашық немесе жасырын дауыс беру арқылы депутаттар жалпы санының көпшiлiк даусымен мәслихат сайлайды және қызметтен босатады.
18. Мәслихат хатшысының өкілеттіктері:
· мәслихат сессиясын және оның қарауына енгiзiлетiн мәселелердi әзiрлеудi ұйымдастырады, хаттама жасалуын қамтамасыз етедi және сессия төрағасымен бiрге мәслихат сессиясында қабылданған немесе бекiтiлген шешiмдерге, өзге де құжаттарға қол қояды;
· мәслихат депутаттарының өз өкiлеттiктерiн жүзеге асыруына жәрдемдеседi, оларды қажеттi ақпаратпен қамтамасыз етедi, депутаттарды мәслихат сессияларына, оның тұрақты комиссияларының және өзге де органдарының жұмысына және сайлау округтерiндегі жұмысқа қатысуы үшiн қызметтiк мiндеттерiн орындаудан босатуға байланысты мәселелердi қарайды;
· депутаттар сауалдарының және депутаттық өтiнiштердiң қаралуын бақылайды;
· мәслихат аппаратының қызметiне басшылық жасайды, оның қызметшiлерiн қызметке тағайындайды және қызметтен босатады;
· сайлаушылар өтiнiштерi туралы және олар бойынша қабылданған шаралар туралы мәслихатқа ұдайы ақпарат берiп отырады;
· мәслихаттың жергiлiктi өзiн-өзi басқару органдарымен өзара iс-қимылын ұйымдастырады;
· өз құзыретiндегi мәселелер бойынша өкiмдер шығарады;
· мәслихаттың тұрақты комиссиялары мен өзге де органдарының және депутаттық топтардың қызметін үйлестiреді;
· мемлекеттiк органдармен, ұйымдармен, жергiлiктi өзiн-өзi басқару органдарымен және қоғамдық бiрлестiктермен қарым-қатынастарда мәслихат атынан өкiл болады;
· мәслихат шешiмдерiнiң жариялануын қамтамасыз етедi, олардың орындалуына бақылау жасау жөнiндегi iс-шараларды белгiлейдi;
· мәслихат шешiмi бойынша өзге де мiндеттердi орындайды. 
Мәслихат хатшысы болмаған кезеңде оның өкілеттіктерін қолданыстағы заңнамаға сәйкес мәслихат тұрақты комиссияларының бiрiнiң төрағасы немесе мәслихат депутаты жүзеге асырады.
19. Ақтөбе қалалық мәслихатының аппаратын Қазақстан Республикасының қолданыстағы заңнамасына сәйкес мәслихат хатшысымен лауазымға тағайындалатын және лауазымнан босатылатын аппарат басшысы басқарады. 

4-тарау. Мемлекеттік органның мүлкі

20. «Ақтөбе қалалық мәслихатының аппараты» ММ заңнамада көзделген жағдайларда жедел басқару құқығында оқшауланған мүлкі болуы мүмкін.
«Ақтөбе қалалық мәслихатының аппараты» ММ мүлкі оған меншік иесі берген мүлік, сондай-ақ өз қызметі нәтижесінде сатып алынған мүлік (ақшалай кірістерді қоса алғанда) және Қазақстан Республикасының заңнамасында тыйым салынбаған өзге де көздер есебінен қалыптастырылады.
21. «Ақтөбе қалалық мәслихатының аппараты» ММ бекітілген мүлік коммуналдық меншікке жатады.
22. Егер заңнамада өзгеше көзделмесе, «Ақтөбе қалалық мәслихатының аппараты» ММ өзіне бекітілген мүлікті және қаржыландыру жоспары бойынша өзіне берілген қаражат есебінен сатып алынған мүлікті өз бетімен иеліктен шығаруға немесе оған өзгедей тәсілмен билік етуге құқығы жоқ.

5-тарау. Мемлекеттік органды қайта ұйымдастыру және тарату

23. «Ақтөбе қалалық мәслихатының аппараты» ММ қайта ұйымдастыру және тарату Қазақстан Республикасының заңнамасына сәйкес жүзеге асырылады.



